Anne Untera

**Anne Untera** (sünninimi **Anne Loonela**, aastatel 1979–2005 **Anne Lõugas**; sündinud 15. mail 1951 Tallinnas) on eesti kunstiajaloolane ja -kriitik.

Ta on uurinud baltisaksa kunsti ja nüüdisgraafikat, kureerinud näitusi ja kirjutanud näituseülevaateid. Aastatel 2009–2015 esines ta rahvusvahelistel konverentsidel Saksamaal ettekannetega baltisaksa kunstnike loomingust.

## Haridus-, töökäik ja ühiskondlik tegevus
Ta on lõpetanud 1969. aastal Tallinna 39. Keskkooli ning 1979. aastal Tartu Riikliku Ülikooli ajalooteaduskonna ajaloolase ja ajaloo ja ühiskonnaõpetuse õpetajana, spetsialiseerumisega kunstiajaloole. Aastatel 2000–2002 õppis ta Tallinna Pedagoogikaülikooli magistriõppes. 2002. aastal kaitses ta samas magistrikraadi tööga "Graafika Eestis 19. sajandil. Inimese kujutamine" (juhendaja emeriitprofessor Kaalu Kirme).

Aastatel 1983–1992 töötas ta Adamson-Ericu muuseumi juhatajana. 1996-2019 töötas Eesti Kunstimuuseumi graafika osakonna juhatajana.

2012. aastast kuni 2017. aastani oli ta Pöide Maarja Kiriku Sihtasutuse nõukogu liige, 2017. aastast kuni SA likvideerimiseni 2022. aastal juhatuse liige.

## Publikatsioone
### Raamatud
*1994 "Neli baltisaksa kunstnikku. *Vier deutschbaltische Künstler*" Carl Siegismund Walther, Friedrich Ludwig von Maydell, August Georg Wilhelm Pezold, Gustav Adolf Hippius]. Artiklite kogumik. Koostanud ja toimetanud Anne Lõugas; saksa keelde tõlkinud Viktor Sepp. Tallinn: Eesti Kunstimuuseum, Saksa Kultuuriinstituut Tallinnas (87 lk)
*1994 Leopold Pezold. "Kolme Eestimaa kunstniku rännuaastad". [Gustav Adolf Hippius, August Georg Wilhelm Pezold ja Otto Friedrich Ignatius]. Saksa keelest tõlkinud ning kommentaarid ja eessõna kirjutanud Anne Lõugas; kujundanud Tiiu Allikvee. Tallinn: Kunst (144 lk)
*2002 "Baltisaksa portreekunst Eestis 1750–1900". Koostanud Anu Allikvee ja Anne Lõugas. Tallinn: Eesti Kunstimuuseum, Helsinki: Raud Publishing (165 lk) https://www.raamatukoi.ee/cgi-bin/raamat?11819
*2003 "Deutschbaltische Porträtkunst in Estland 1750–1900". Koostanud Anu Allikvee ja Anne Lõugas. Näitusekataloog. Saksa keelde tõlkinud Medea Jerser. Tallinn: Eesti Kunstimuuseum, Helsinki: Raud Publishing (177 lk)
*2005 Anne Lõugas. "Ad astra. Kristiina Kaasiku maalid. The paintings of Kristiina Kaasik". Kunstikataloog. Koostanud Anne Lõugas. Eesti keelest tõlkinud Tiina Randviir (87 lk)
*2005 "Meistriteoste lummus. Koopia Eestis 19. sajandil. *The magic of masterpieces. Copying in Estonia in the 19th century*". Näitusekataloog. Koostanud Anu Allikvee, Tiina-Mall Kreem ja Anne Lõugas. Eesti keelest tõlkinud Tiina Randviir ja Juta Ristsoo. Tallinn: Eesti Kunstimuuseum 2005 (188 lk)
*2007 – "Maarjamaa rokokoo. Gottlieb Welté." Näitusekataloog. Koostanud Anne Untera. Eesti keelest saksa keelde ja saksa keelest eesti keelde tõlkinud Triin Pappel ja Hanna Miller. Tallinn: Eesti Kunstimuuseum
*2008 – "Kuus baltisaksa kunstnikku. *Sechs deutschbaltische Künstler*". Artiklite kogumik. Koostanud ja toimetanud Anne Untera; saksa keelde tõlkinud Maie Lepp, Mai Levin, Imbi Pelkonen, Maris Saagpakk. Tallinn: Baltisaksa Kultuuri Selts Eestis (112 lk)
* 2023 Wilhelm von Kügelgen. "Vana mehe noorusmälestused". Saksa keelest tõlkinud ja järelsõna kirjutanud Anne Untera; kommentaarid Reet Bender, Toomas Hiio ja Anne Untera. Tallinn-Tartu-Elva: Liivimaa Raamatukogu (575 lk)
### Artikleid
*1997 Anne Lõugas. "Adamson-Eric Museum". Kunstikataloog. Koostanud Ülle Kruus. Eesti keelest tõlkinud Madli Valk ja Margareta De Villacis. Tallinn: Eesti Kunstimuuseum (70 lk)
*1997 Anne Lõugas. "Adamson-Ericu Muuseum". Kunstikataloog. Koostanud Ülle Kruus. Tallinn: Eesti Kunstimuuseum (70 lk)
*2001 Jüri Hain, Anne Lõugas ja Vappu Thurlow. "Eesti graafika XX. Estonian Graphic Arts XX". Tõlkinud Vappu Thurlow. Tallinn: Eesti Vabagraafikute Ühendus (179 lk)
*Oskar Hoffmanni looming ja elu. kultuur.elu.ee, 2002
*Hoffmann fecit. sirp.ee, 12. aprill 2002
*2003 Anne Lõugas. "Naiskunstnik ja tema aeg.". Kunstiteaduslikke Uurimusi3−4 (12), 2003. Lk 156–157
*Anne Lõugas. Uued ja vanad akvarellid Kastellaanimajas. postimees.ee, 11. september 2004
*2007 "Musee imaginaire. Gustav Adolf Hippiuse joonistuseeskujude taustast". Eesti Kunstimuuseumi toimetised 1. Koostanud Tiina-Mall Kreem. (24 lk)
*2010 "Silvi Liiva". Kunstikataloog. Koostanud Silvi Liiva. Eesti keelest tõlkinud Tiina Randviir. Tallinn (12 lk)
*Anne Untera: jõuetuse ja lootuse tunne. epl.delfi.ee, 19. mai 2011
*2014 "Mis juhtus Salome Treiga?" Eesti Kunstimuuseumi toimetised 4/9. Koostanud Kersti Koll. (22 lk)
*2015 "Pühendumus. Friedrich Ludwig von Maydelli elu ja loomingu sisulisest teljest". Eesti Kunstimuuseumi toimetised 5/10. Koostanud Tiina-Mall Kreem. (43 lk)
*2017 "Eesti kunsti ajalugu III. 1770-1840". Kultuurileht (504 lk; autoreid)
*2018 "Kihelkonna kunstnikke ja kunstisündmusi läbi aegade". // Hageri kihelkond. Aja lood. Toimetanud Sigrid Põld ja Virve Õunapuu. Kohila vallavalitsus. (26 lk)

## Liikmesus
*1992 Eesti Kunstnike Liit
*1993 Eesti Kunstiteadlaste ja Kuraatorite Ühing
*1994 Baltisaksa Kultuuri Selts Eestis 
**1996–1998 ja 2003–2005 juhatuse liige
**2010–2012 esimees
*2013 Rahvusvahelise Muuseumide Nõukogu (ICOM) Eesti komitee

## Tunnustus
* 2008 Eesti Kunstiteadlaste ja Kuraatorite Ühingu aastapreemia (näitus “Maarjamaa rokokoo. *Rokoko in Estland*. Gottlieb Welté" Kadrioru lossis ja samanimeline kataloog)

## Isiklikku
Tema abikaasa on olnud Vello Lõugas, nende poeg on tehnikaajakirjanik Hans Lõugas.

## Viited

## Välislingid
*
*Anne Lõugas. worldcat.org